Aalborg Stiftstidende, 1842-07-02
J hvert Aars Januar Maaned holdes i det Slesvigske det saakaldte "Allemandsthing, hvorved Herredets Sognefogder mode som Repræsentanter for deres Sogne, og anmelde for Herredsfogden de Forandringer, der i det forløbne Aar ere foregaaede, samt træffe Aftale om visse CommunalAnliggender m. m., ligesom de og bestemme, hvilke Reparationer der i det kommende Aar ere nødvendige ved Thinghuset og sørge for disses Udførelse. Ved denne Leilighed besluttede Sognefogderne ifjor, til Ære for Kong Christianden Ottende, ligesom skeet var for flere foregaaende danske Konger, paa Herredets Bekostning at anskaffe og i Thing stuen at ophænge en smukt udstyret Trætavle, der, til Erindring om Sprogforordningen, hvilken Sognefogderne ansaae for det Dyrebareste, Kongen havde skjænket dem og for et Beviis paa Hs. Majestæts Retfærdighed, skulde gives efterstaaende danske Jndskrift: J Lov og Rettens Sale Han løste bundne Tale! Nu skal alene klinge Vort Modersmaal paa Thinge! Den Mand, til hvem Besørgelsen af dette Hværv overdroges, Sandemand Hans Nissen, havde ligeledes paa Herredets Vegne foranstaltet Tavler ophængte for Christian den Syvende og for Frederik den Sjette; han løste ogsaa her sin Forpligtelse til Sognefogdernes fuldkomne Tilfredshed. Tavlen, som blev ophængt kort for dette Aars Allemands thing, var omtrent 2 Alen i Fiirkant og malet af Haderslevs dygtigste Malermester. Hele det danske Vaaben var der anbragt paa forgyldt Grund, og den ovenanførte Jndskrift stod i en Bue paa høirød Grund. Jmidlertid havde Herredsfoged Kjær formodentlig faaet Nys om Sagen og besluttet at spille Bønderne et Puds. I Hui og Hast fik han en Tavle smækket sammen, paamalet Kongens Navnetræk og ophængt, endnu ikke rigtig tør, en Dags Tid for Hans Nissen kom med den af Sognefogderne bestilte. Da Herredsfoged Kjær og Thingsskriver Meier, samt deravtydske Advocater Gottfriedsen og Stibolt kom i Retssalen paa Allemandsthinget, og saae den til Kongens Hæder ophængte Tavle med den danske Jndskrift, bleve de høilig forbittrede, og efterat de havde raadslaget noget med hverandre, blev det befalet Thingbudet, at kaste den udenfor Med megen Harme og Forbittrelse saae Sognefogderne denne Adfærd, og de raadsloge nu ogsaa paa deres Side om hvad herved var at gjøre. Jmidlertid afskede Herredsfoged Kjær en Erklæring af Hans Nissen, hvorledes det var gaaet til med denne Tavle, og det maa vistnok have skurret hæsligt i hans Øren at høre, hvad han neppe havde ventet, at alle Sognefogderne og saaledes hele Herredet havde foranstaltet den. Derpaa kom alle Sognefogderne ind i Retssalen, med een af de Ældste i Spidsen, som Ordfører, protesterede mod Herredsfogdens uforklarlige Fremgangsmaade og forlangte at vide Grunden til, at Øvrigheden nu saa ivrigen blandede sig i Ting, der hidtil havde været overladte til Bønderne, Herredsfoged Kjær svarede hertil, at den udkastede Tavle var kommen for sildig, da han og Thingsskriveren allerede havde ophængt en, at det var upassende at der var to for een Konge, at han ikke vidste at Sognefogderne besørgede en og Saadant mere. Sognefogderne fandt det derimod høist besynderligt, at Herredsfogden havde hastet saameget med at faae sin Tavle ophængt, at Malingen ei engang var tør og at der heller ingen Jndskrift var sat paa den, hvoraf der syntes at fremgaae, at der var handlet efter Plan, for at komme Sognefogderne i Forkjøbet. Fremdeles paastode de, at de gamle Tavler altid vare besørgede af Sogneforstanderne paa Herredets Regning, og heller ikke kunde de indsee, at det saalige var upassende, at der hang to Tavler for een Konge, endnu mindre hvorfor netop den langt smukkere skulde forkastes, saameget mindre som der stod paa den: "See Rescriptet af 14de Mai 1840, hvilket de ansaae for en gavnlig Paamindelse for dem, der i Retssalen ikke vilde rette sig efter Kongens Anordning. At Jndskriften var Dansk, troede de heller ikke kunde skade, endskjøndt der stod Latin paa de gamle Tavler, tvertimod ansaae de det for rigtigst at bruge et Sprog, som Alle forstaae. Desuden var en dansk Jndskrift slet ikke noget Nyt i Retssalen: thi rundtom Samme, oppe ved Loftet, er med ældgammel Skrift, malet: "Her timelig, hisset evig, derefter ret Dig!" hvilken Jndskrift sandsynlig er anbragt til en Paamindelse ved Rettens Pleie og Eeds Aflæggelse, og saaledes vidner om, at Dansk i ældre Tider har været Retssprog her. Overhevedet meente Sognefogderne, at Hr. Kjær slet ingen 9 et havde, hverken til den ene eller den anden Foranstaltning med Hensyn til Thinghuset, hvormed han kun fører Opin net; og saalænge altsaa Huset holdtes forsvarlig vedlige og intet Usømmeligt deri eller dermed foretoges, saalænge maatte Øvrigheden vel tie, da Huset er Herredets og ikke Herredsfogdens Eiendom. Med alle de anførte Grunde udrettedes imidlertid Jntet, og det endelige Svar blev, at Sognefogderne jo kunde klage til Amtshuset – men det faae de neppe Lyst til. Hr. Nis Hanssen undrer sig saa meget meer over, siger han, ved denne Leilighed at see Herredsfoged Kjær gjøre sig latterlig ved at optræde som en nymodens Billed stormer, da han har faaet sit Embede efterat Sprogforordningen var udkommen og altsaa har maattet give den Forsikkring at ville forvalte det paa Dansk. Hvorfor, siger N. H., skammer Hr. Kjær sig ikke ved at love Regjeringen Noget, inden han faaer sit Embede, som han, efter dette Factum at dømme, ikke synes at ville holde, efterat han har faaet det, og hvorlænge vil Amtshuset i Haderslev vente, inden det indfører det danske Sprog i sin hele Forretnings kreds, og fordrer det indført af de samme undergivne Embedsmænd, Det maa dog vel snart vise sig, hvorvidt vor Regjering vil taale en slig Adfærd af sine Embedsmænd, hvorved dens Anseelse blandt Almuen uundgaaelig maa svækkes, naar Bonden seer Amtmand og Herredsfoged handle efter deres eget Hoved, lige mod Kongens Befaling. Det er ellers mærkeligt, hvorledes Skjæbnen har arbeidet Kongen i Hænderne med Hensyn til Embedsbesættelsen i dansk Slesvig; thi ikke færre end fire Herreder have, siden Sprogrescriptet udkom, ved Døden mistet deres Fogder; men Tydsken er derfor ikke forsvunden fra Retssalen.